CELEX: 62016TN0693
Language: sl
Date: 2016-09-28 00:00:00
Title: Zadeva T-693/16 P: Pritožba, ki jo je HG 28. septembra 2016 vložila zoper sodbo, ki jo je 19. julija 2016 izdalo Sodišče za uslužbence v zadevi F-149/15, HG/Komisija

28.11.2016   
            
            
               SL
            
            
               Uradni list Evropske unije
            
            
               C 441/27
            
         
      Pritožba, ki jo je HG 28. septembra 2016 vložila zoper sodbo, ki jo je 19. julija 2016 izdalo Sodišče za uslužbence v zadevi F-149/15, HG/Komisija
      (Zadeva T-693/16 P)
      (2016/C 441/32)
      Jezik postopka: francoščina
      
         Stranki
      
      
         Pritožnica: HG (Bruselj, Belgija) (zastopnik: L. Levi, odvetnik)
      
         Druga stranka v postopku: Evropska komisija
      
         Predlogi
      
      Pritožnica Splošnemu sodišču predlaga, naj:
      
                  —
               
               
                  razveljavi sodbo Sodišča za uslužbence Evropske unije z dne 19. julija 2016 v zadevi F-149/15;
               
            
                  —
               
               
                  posledično, ugodi predlogom pritožnice na prvi stopnji in tako:
                  
                              —
                           
                           
                              odločbo tripartitnega organa za imenovanja CMS 13-005 v delu, v katerem določa odlog napredovanja v višji plačilni razred za 18 mesecev in povračilo škode, ki je v odločbi določena na 108 596,35 EUR, razglasi za nično;
                           
                        
                              —
                           
                           
                              po potrebi razglasi odločbo o zavrnitvi pritožbe tožeče stranke za nično;
                           
                        
                              —
                           
                           
                              podredno zniža denarno kazen iz odločbe CMS 13-005;
                           
                        
                              —
                           
                           
                              toženi stranki naloži povračilo nepremoženjske škode in škode zaradi okrnitve ugleda tožeče stranke v višini 20 000 EUR;
                           
                        
                              —
                           
                           
                              toženi stranki naloži plačilo vseh stroškov;
                           
                        
            
                  —
               
               
                  toženi stranki naloži plačilo celotnih stroškov na obeh stopnjah.
               
            
         Pritožbeni razlogi in bistvene trditve
      
      Pritožnica v utemeljitev pritožbe navaja štiri pritožbene razloge.
      
                  1.
               
               
                  Prvi pritožbeni razlog, ki se nanaša na odgovornost tožeče stranke: kršitev obveznosti obrazložitve, ker naj Sodišče za uslužbence ne bi odločilo o enem izmed očitkov tožeče stranke, ki se nanaša na kršitev načela sorazmernosti. Poleg tega naj bi Sodišče za uslužbence večkrat napačno uporabilo pravo in izkrivilo dokaze iz spisa.
               
            
                  2.
               
               
                  Drugi pritožbeni razlog: postopkovne napake pripravljalnih aktov za sprejetje sporne odločbe, kršitev pravice do obrambe tožeče stranke in obveznosti obrazložitve ter napačna uporaba prava s strani Sodišča za uslužbence.
               
            
                  3.
               
               
                  Tretji pritožbeni razlog: kršitev obveznosti obrazložitve s strani Komisije in Sodišča za uslužbence
               
            
                  4.
               
               
                  Četrti pritožbeni razlog: Sodišče za uslužbence naj bi napačno uporabila pravo in zmotno ugotovilo dejansko stanje v zvezi s prvim očitkom, navedenim proti tožeči stranki. Sodišče za uslužbence naj bi tudi kršilo obveznost obrazložitve.